

**MINISTERUL EDUCAȚIEI NAȚIONALE**

***CLUBUL SPORTIV ȘCOLAR, MUNICIPIUL PLOIEȘTI***

**Str.Ștefan cel Mare nr.5 Unitate cu pesonalitate juridică – cod fiscal 2843701**

**Tel.0344-264471 Fax 0244-526602 e-mail: [css1ploiesti@yahoo.com](mailto:css1ploiesti@yahoo.com)**

**ATLETISM – BASCHET – ÎNOT - JUDO – SCRIMĂ - TENIS DE CAMP – HANDBAL**

Nr.587/7.09.2020 Avizat în ședința Consiliului Profesoral,din data de:30.09.2020

Aprobat în ședința de Consiliului de Administratie,din data de:30.09.2020

**REGULAMENT DE ORDINE INTERIOARĂ**

Anul şcolar **2020-2021**

**DISPOZIŢII GENERALE**

**Art. 1. Regulamentul intern cuprinde prevederi specifice condiţiilor concrete de desfăşurare a activităţii din cadrul Clubului Sportiv Scolar Municipiul Ploiești.**

**Art. 2. Conducerea Clubului Sportiv Scolar Municipiul Ploiești va duce la îndeplinire prevederile prezentului Regulament de Ordine Interioara (ROI).**

**Art. 3. Respectarea Regulamentului de Ordine Interioară este obligatorie pentru directori, personalul didactic de predare, personalul didactic auxiliar, personalul nedidactic, elevi sportivi şi părinţi care vin în contact cu unitatea de învăţământ.**

**Art. 4. Prezentul Regulament de Ordine Interioară a fost elaborat în conformitate cu prevederile Legii Educaţiei Naţionale nr. 1/2011, a Regulamentului de organizare şi funcţionare a unităţilor de învăţământ preuniversitar publicat în Monitorul Oficial nr.23 bis pe 13 ianuarie 2015,Ordin nr.5570/2011, a Legii nr. 35 din 2007 privind siguranța în instituțiile de învățământ şi a altor acte normative elaborate de Ministerul Educaţiei Naționale**

**Art. 5. Regulile de disciplină şi obligaţiile reciproce ale întregului personal, precum şi ale elevilor şi părinţilor care decurg din prezentul Regulament, sunt stabilite în vederea desfăşurării în condiţii optime şi la standarde ridicate de calitate a procesului instructiv-educativ- sportiv precum şi a activităţilor conexe care se desfăşoară în cadrul unitatii.**

**Art. 6. Prevederile prezentului Regulament se pot modifica anual sau completa ulterior, ori de câte ori este cazul, la iniţiativa a 2/3 din numărul membrilor Consiliului de Administraţie şi cu consultarea organizaţiei sindicale din unitate. Regulamentul poate fi îmbunătățit în urma modificării legislației din domeniul învățământului.**

**Art.7.a.Conducerea unitatii şi profesorii–antrenori au obligaţia prelucrării prezentului Regulament tuturor elevilor şi părinţilor acestora. Prelucrarea către personalul didactic auxiliar şi nedidactic se va efectua de către directorul unitatii.**

**b.Prezentul Regulament va fi publicat pe site-ul unitatii(www.cssploiesti.ro) în vederea consultării acestuia de către toate persoanele interesate.**

**ORGANIZAREA ACTIVITĂŢII DE PREGATIRE SPORTIVA**

**Art.8. Anul şcolar 2020-2021 începe pe data de 01 septembrie 2019 şi se încheie pe data de 12 iunie 2020 pentru cadrele didactice.**

**Structura anului școlar cuprinde:**

**-Semestrul 1 (14 septembrie 2020-29 ianuarie 2021)**

**Vacanță(23 decembrie 2020-10 ianuarie 2021/1 februarie 2021-7 februarie 2021)**

**-Semestrul 2 (8 februarie 2021-18 iunie 2021)**

**Vacanță de primăvară(2 aprilie 2021-11 aprilie 2021/30 aprilie 2021-9 mai 2021)**

**Art.9.Activitatea de pregatire sportiva se desfăşoară de luni până vineri după programul stabilit de sectiile existente: ATLETISM,BASCHET,HANDBAL,ÎNOT,JUDO,TENIS de CÂMP cate 8 ore pe zi.Zilele de sâmbătă și duminică sunt dedicate competițiilor sportive,sau pregătirii sportive când nu sunt competiții,fiind prevazute in norma didactica a personalului didactic.**

**9.1.Pentru personalul didactic acestea se compun din;**

**a - ore de activitate cu elevii sportivi prevăzute in orarul clubului**

**b - ore pentru activităti de interes şcolar, desfăsurate in afara clubului;**

**9.2 .Activităţile extracurriculare – acțiunile in care sunt cuprinsi elevii sportivi se desfăşoară în afara orarului unitatii, la sfârşitul săptămânii sau in vacante.**

**Art.10 . În situaţii obiective ( epidemii, calamităţi naturale ,etc ) pregatirea sportiva poate fi suspendata pe o perioadă determinată. Suspendarea pregatirii sportive se poate face la cererea directorului ,după consultarea Sindicatului şi aprobarea Inspectorului Școlar General.**

**Art.11. Instruirea intregului personal,in domeniul SECURITATII SI SANATATII MUNCII,se va realiza PERIODIC,de catre conducerea unitatii.**

**CONDUCEREA UNITATII**

**Art. 12. – Clubul Sportiv Scolar Municipiul Ploiesti este condus de Consiliul de Administraţie si director. În activitatea pe care o desfăşoară, Consiliul de Administraţie şi directorul conlucrează cu Consiliul Profesoral, cu Comitetul de părinţi, cu Consiliul elevilor ,cu autorităţile administraţiei publice locale, I.S.J.Prahova, Ministerul Educației Naționale.**

**CONSILIUL DE ADMINISTRAȚIE**

**Art. 13. – Consiliul de Administraţie îşi desfăşoară activitatea conform dispoziţiilor Legii Educaţiei Naţionale nr. 1/2011, art. 93 şi art. 96, şi Metodologiei-cadru de organizare şi funcţionare a Consiliului de Administraţie stabilită prin ordin al Ministrului Educaţiei Naționale.**

**Art. 14. – Consiliul de Administraţie este organ de conducere şi este alcătuit din 9 membri, astfel: 4 cadre didactice, un reprezentant al primarului, 2 reprezentanţi ai Consiliului Local şi 2 reprezentanţi ai părinţilor. Directorul este membru de drept ai Consiliului de Administraţie, din cota aferentă cadrelor didactice. Cadrele didactice sunt alese prin vot secret în şedinţa consiliului Profesoral.**

**Art. 15. – (1) La şedinţele Consiliului de Administraţie participă, de regulă reprezentantul sindicatului reprezentativ din unitate, iar când se dezbat probleme privind elevii, participă reprezentantul elevilor, cu statut de observatori. (2) La şedinţele Consiliului de Administraţie pot participa, ca invitaţi, reprezentanţi ai societăţii civile şi ai altor parteneri educaţionali interesaţi, în funcţie de problematica din ordinea de zi.**

**Art. 16. – Atribuţiile Consiliului de Administraţie sunt cele prevăzute în capitolul 4 din Metodologia de organizare şi funcţionare a Consiliului de Administraţie din unităţile de învăţământ preuniversitar aprobată prin Ordinul nr. 4619/2014.**

**Art. 17. – Pe parcursul exercitării mandatului, cadrele didactice din Consiliul de Administraţie, nu pot avea funcţia de preşedinte sau vicepreşedinte în cadrul unui partid politic, la nivel local, judeţean sau naţional.**

**Art. 18.– Directorul exercită conducerea executivă a unitatii şi reprezintă unitatea de învăţământ în relaţiile cu terţe persoane fizice şi juridice, în limitele competenţelor prevăzute de lege.**

**Art. 19. – Ocuparea funcţiei de director se face conform prevederilor legislaţiei în vigoare.**

**Art. 20. – Atribuţiile directorului sunt cele prevăzute în art. 97, al. (2) din Legea Educaţiei Naţionale nr. 1/2011 şi în capitolul 3 din Regulamentul de Organizare şi Funcţionare a Unităţilor din învăţământul Preuniversitar.**

**Art. 21. – În exercitarea atribuţiilor şi responsabilităţilor sale, directorul emite decizii, cu caracter normativ sau individual şi note de serviciu.**

**Art. 22. – Directorul este preşedintele Consiliului Profesoral.**

**Art. 23. – Directorul elaborează Planul de Dezvoltare Instituţională (PDI) şi îl supune spre**

**aprobare Consiliului de Administraţie.**

**CONSILIUL PROFESORAL**

**Art. 24. – Consiliul Profesoral este format din totalitatea cadrelor didactice cu norma de bază în unitate şi este prezidat de către directorul unitatii.**

**Art. 25. – Consiliul Profesoral se întruneşte lunar în sesiuni ordinare sau ori de câte ori este nevoie, la propunerea directorului sau la solicitarea a minimum o treime dintre membrii personalului didactic. Temele pentru şedinţele ordinare sunt propuse de directorul unitatii şi aprobate în prima şedinţă a Consiliului Profesoral de la începutul fiecărui an şcolar.**

**Art. 26. – Atribuţiile Consiliului Profesoral sunt cele prevăzute în art. 98, al. (2), din Legea Educaţiei Naţionale nr. 1/2011 şi în art. 49 din Regulamentul de Organizare şi Funcţionare a unităţilor din învăţământul Preuniversitar.**

**Art. 27. – La şedinţele Consiliului Profesoral participarea cadrelor didactice este obligatorie; absenţa nemotivată de la aceste şedinţe se consideră abatere disciplinară. Directorul ţine evidenţa participării cadrelor didactice la şedinţele Consiliului Profesoral, iar la trei absenţe nemotivate propune Consiliului Profesoral spre dezbatere sancţionarea cadrului didactic în culpă. Personalul didactic auxiliar este obligat să participe la şedinţele Consiliului Profesoral atunci când se discută probleme referitoare la activitatea acestuia şi atunci când este invitat.**

**Art. 28. – La şedinţele Consiliului Profesoral directorul poate invita, în funcţie de tematica dezbătută, reprezentanţi desemnaţi ai părinţilor, ai Consiliului elevilor, ai autorităţilor locale şi ai partenerilor sociali. La sfârşitul fiecărei şedinţe, toţi membrii Consiliului Profesoral şi invitaţii, în funcţie de situaţie, au obligaţia să semneze procesul-verbal încheiat cu această ocazie.**

**Art. 29. – Directorul unitatii numeşte prin decizie secretarul Consiliului Profesoral, în baza votului cadrelor didactice,care are atribuţia de a redacta lizibil şi inteligibil procesele-verbale ale şedinţelor Consilului Profesoral.**

**PERSONALUL UNITĂȚII**

**Art. 30. – Personalul din unitate este format din personal didactic, personal didactic auxiliar şi personal nedidactic.**

**Art. 31. – Personalului din unitate îi este interzis să desfăşoare acţiuni de natură să afecteze imaginea publică a elevului, viaţa intimă, privată şi familială a acestuia.**

**Art. 32.– Personalul din unitate are obligaţia să sesizeze, la nevoie, instituţiile publice de asistenţă socială şi protecţie a copilului în legătură cu aspecte care afectează demnitatea, integritatea fizică şi psihică a elevilor.**

**Art. 33. – Personalului din unitate îi este interzis să aplice pedepse corporale, precum şi să agreseze verbal, fizic sau emoţional elevii sau colegii.**

**Art. 34. –(1) Selecţia personalului din unitate se face prin concurs/examen, conform normelor specifice în vigoare.**

1. **Angajarea personalului se face prin încheierea contractului individual de muncă de către directorul unitatii.**

## **Legea nr.167/2020: hartuirea morala interzisa la locul de munca.**

**Art. 35.Constituie hartuire morala la locul de munca si se sanctioneaza disciplinar, contraventional sau penal, dupa caz, orice comportament exercitat cu privire la un angajat de catre un alt angajat care este superiorul sau ierarhic, de catre un subaltern si/sau de catre un angajat comparabil din punct de vedere ierarhic, in legatura cu raporturile de munca, care sa aiba drept scop sau efect o deteriorare a conditiilor de munca prin lezarea drepturilor sau demnitatii angajatului, prin afectarea sanatatii sale fizice sau mentale ori prin compromiterea viitorului profesional al acestuia, comportament manifestat in oricare dintre urmatoarele forme:  
a) conduita ostila sau nedorita;  
b) comentarii verbale;  
c) actiuni sau gesturi.**

**Art. 36.Constituie hartuire morala la locul de munca orice comportament care, prin caracterul sau sistematic, poate aduce atingere demnitatii, integritatii fizice ori mentale a unui angajat sau grup de angajati, punand in pericol munca lor sau degradand climatul de lucru. In intelesul prezentei legi, stresul si epuizarea fizica intra sub incidenta hartuirii morale la locul de munca.**

**Art. 37.Fiecare angajat are dreptul la un loc de munca lipsit de acte de hartuire morala. Niciun angajat nu va fi sanctionat, concediat sau discriminat, direct sau indirect, inclusiv cu privire la salarizare, formare profesionala, promovare sau prelungirea raporturilor de munca, din cauza ca a fost supus sau ca a refuzat sa fie supus hartuirii morale la locul de munca.**

**Art. 38.Angajatii care savarsesc acte sau fapte de hartuire morala la locul de munca raspund disciplinar, in conditiile legii si ale regulamentului intern al angajatorului. Raspunderea disciplinara nu inlatura raspunderea contraventionala sau penala a angajatului pentru faptele respective.**

**Art. 39.Conducerea clubului are obligatia de a lua orice masuri necesare in scopul prevenirii si combaterii actelor de hartuire morala , pentru angajatii care savarsesc acte sau fapte de hartuire morala la locul de munca.Este interzisa stabilirea de catre angajator, in orice forma, de reguli sau masuri interne care sa oblige, sa determine sau sa indemne angajatii la savarsirea de acte sau fapte de hartuire morala la locul de munca.**

**Art. 40.Este interzisa stabilirea de catre angajator, in orice forma, de reguli sau masuri interne care sa oblige, sa determine sau sa indemne angajatii la savarsirea de acte sau fapte de hartuire morala la locul de munca.**

**Art. 41.Angajatul, victima a hartuirii morale la locul de munca, trebuie sa dovedeasca elementele de fapt ale hartuirii morale, sarcina probei revenind angajatorului, in conditiile legii. Intentia de a prejudicia prin acte sau fapte de hartuire morala la locul de munca nu trebuie dovedita.**

**Art. 42.Ori de cate ori va constata savarsirea unei fapte de hartuire morala la locul de munca, instanta de judecata poate, in conditiile legii:  
a) sa dispuna obligarea angajatorului la luarea tuturor masurilor necesare pentru a stopa orice acte sau fapte de hartuire morala la locul de munca cu privire la angajatul in cauza;  
b) sa dispuna reintegrarea la locul de munca a angajatului in cauza;  
c) sa dispuna obligarea angajatorului la plata catre angajat a unei despagubiri in cuantum egal cu echivalentul drepturilor salariale de care a fost lipsit;  
d) sa dispuna obligarea angajatorului la plata catre angajat a unor daune compensatorii si morale;  
e) sa dispuna obligarea angajatorului la plata catre angajat a sumei necesare pentru consilierea psihologica de care angajatul are nevoie, pentru o perioada rezonabila stabilita de catre medicul de medicina a muncii;  
f) sa dispuna obligarea angajatorului la modificarea evidentelor disciplinare ale angajatului.**

**Constituie contraventie hartuirea morala la locul de munca savarsita de catre un angajat, prin lezarea drepturilor sau demnitatii unui alt angajat, si se pedepseste cu amenda de la 10.000 lei la 15.000 lei.**

**Constituie contraventie si se sanctioneaza cu amenda:**  
**a) de la 30.000 lei la 50.000 lei neindeplinirea de catre angajator a obligatiilor prevazute la art.39.  
b) de la 50.000 lei la 200.000 lei nerespectarea de catre angajator a obligatiilor prevazute la art.40.**

**PERSONALUL DIDACTIC**

**Art. 35. – Personalul didactic din unitate cuprinde pesoanele responsabile cu pregatirea sportiva de specialitate.**

**Art. 36. Toate cadrele didactice implicate prin natura funcţiei în pregatirea de specialitate vor trebui să dea dovadă de punctualitate,responsabilitate , consecvenţă , corectitudine,fermitate şi seriozitate în rezolvarea tuturor problemelor legate de bunul mers al activitatilor.**

**Art. 37. Toate cadrele didactice au datoria de a se preocupa de conservarea şi îmbunătăţirea bazei materiale a unitatii şi de a utiliza cu responsabilitate resursele materiale din dotare. Sala de pregatire sportiva(sala de forță) si aparatura din dotare vor fi în responsabilitatea directă a profesorilor antrenori in timpul desfășurării orelor de pregătire sportivă.**

**Art. 38. Organizarea oricărui tip de manifestare colectivă cu caracter privat,care se va desfăşura prin implicarea cadrelor didactice şi elevilor sportivi va fi adusă la cunoştinţa conducerii unitatii cu cel puţin 3 zile înainte de desfăşurare.**

**Art. 39. Este interzis consumul de băuturi alcoolice sau prezenţa sub influenţa alcoolului în incinta unitatii.**

**Art. 40. La începerea fiecărui semestru cadrele didactice vor prezenta conducerii unitatii planificările anuale şi semestriale. În cursul semestrului autorii planificărilor pot interveni cu modificări sau completări.**

**Art. 41. În cazul în care un membru al personalului din unitate nu poate fi prezent la program din motive medicale sau situaţii deosebite,are obligația să anunţe conducerea unitatii la începutul zilei respective. Neanunţarea în prealabil a lipsei de la program se consideră absenţă nemotivată. Concediile medicale trebuie aduse la secretariatul unităţii în termen de maxim 3 zile de la eliberarea acestora de către medic.**

**Art. 42. Personalul didactic are dreptul de utilizare a tuturor echipamentelor din dotare care le sunt necesare în procesul sportiv şi pentru propria perfecţionare.**

**Art. 43. Activităţile extracurriculare pe care profesorul antrenor le organizează cu colectivul de elevi sportivi ( proiecte, parteneriete, etc) trebuie să se desfăşoare în afara orelor de pregatire sportivă.**

**Art. 44. Cadrele didactice au obligaţia de a stabili şi promova în relaţia cu elevii sportivi şi părinţii acestora principiile corectitudinii şi respectului reciproc , de a manifesta transparenţă şi deschidere pentru comunicarea bilaterală.**

**Art. 45. Nu este permisă întârzierea cadrelor didactice la orele de antrenament.**

**Art. 46. Cadrele didactice au obligaţia de a semna zilnic condica de prezenţă.**

**Art. 47. Cadrele didactice au obligaţia de a efectua controlul medical periodic la inceput de an scolar- Medicina Muncii.**

**Art. 48. Întreg personalul are obligaţia de a-şi desfăşura activitatea astfel încât să fie aplicate şi promovate normele specifice de asigurare a calităţii în învăţământul preuniversitar.**

**Art. 49. Aprecierea performanţelor elevilor sportivi se face de catre fiecare profesor antrenor pentru grupele proprii si rezultatele se noteaza în cataloagele de grupa.**

**Art. 50. Rezultatele sportive vor fi analizate împreună cu elevii sportivi ,cu șeful de catedră vor fi păstrate în unitate şi vor putea fi consultate pe site-ul unitatii.**

**Art. 51. Se va ține evidența in REGISTRUL SPECIAL AL PERFORMANȚELOR.**

**Art. 52. Personalul didactic al unitatii are obligaţia de a-şi completa dosarul personal cu actele necesare. La dosarul personal vor fi prezentate numai acte în copie , unitatea neasumându-şi răspunderea pentru păstrarea actelor originale.**

**Art. 53. Se interzice crearea şi funcţionarea în incinta unitatii a oricăror formaţiuni politice, desfăşurarea unor activităţi de propagandă politică, a celor de prozelitism religios sau a oricăror forme de activitate care încalcă normele de moralitate ce primejduiesc sănătatea fizică sau psihică a elevilor sportivi.**

**Art. 54. Toate cadrele didactice au obligaţia de a informa în mod operativ conducerea unitatii, cu privire la orice aspect legat de manifestări necorespunzătoare ale unor elevi sportivi sau ale unor colegi,aspecte ce vor fi sancţionabile conform prezentului Regulament.**

**Art. 55. Profesorii vor informa în mod operativ părinţii elevilor pentru orice abatere săvârşită de aceştia şi vor stabili de comun acord împreună cu conducerea unității măsurile care trebuie luate.**

**Art. 56. Este interzisă părăsirea locului de antrenament de către profesor în timpul desfăşurării pregatirii sportive .**

**Art. 57. Toate cadrele didactice au obligaţia de a consulta toate materialele informative,puse la dispoziţie în Cancelaria profesorilor,si la avizier,conformandu-se necondiţionat.**

**Art. 58. Toate cadrele didactice vor urmări conţinutul fişei postului şi contractul colectiv de muncă şi vor respecta legislaţia în vigoare.**

**Art. 59. Instruirea angajatilor unitatii in domeniul securitatii si sanatatii muncii,se realizeaza de catre angajator periodic,pe parcursul anului scolar in curs.**

**PERSONALUL DIDACTIC AUXILIAR ŞI NEDIDACTIC**

**Art. 60. Personalul didactic-auxiliar si nedidactic,au dreptul la o pauza de masa,zilnic de 20 minute,care se include in programul de lucru.**

**Secretariatul**

**Art. 61. Secretariatul este subordonat directorului unitatii si îşi desfăşoară activitatea conform fişei postului- secretar.**

**Art. 62. Secretariatul funcţionează de luni-joi între orele 8,00-16,30/vineri de la 8,00-14,00.**

**Art. 63. Programul secretariatului se poate modifica în funcţie de cerinţele unitati**i.

**Contabilitatea**

**Art. 64. Biroul contabilitate este subordonat conducerii unitatii şi se ocupă de problemele financiare ale unitatii si îşi desfăşoară activitatea conform fişei postului.**

**Art. 65. Programul contabilităţii funcţionează de luni-joi între orele 8,00-16,30/vineri de la 8,00-14,00.**

**Compartimentul Administrativ**

**Art. 66.(1) Compartimentul administrativ este alcătuit din personalul de administratie al unităţii de învăţământ, administrator patrimoniu care îşi desfăşoară activitatea conform fişei postului.**

**(2) Compartimentul administrativ este subordonat directorului unităţii de învăţământ.**

**Programul administratorului de lucru funcţionează de luni-joi între orele 8,00-16,30/vineri de la 8,00-14,00.**

**(3) Personalul nedidactic îşi desfăşoară activitatea în conformitate cu fişa postului şi programul stabilit de conducerea unităţii. Este format din muncitori calificati,necalificați, soferi. Personalul nedidactic este subordonat administratorului patrimoniului si directorului.**

**Program de lucru 8,00-16,00**

**Compartimentul de organizare competiții**

**Art. 67. Instructorul sportiv, isi desfasoara activitatea conform fisei postului. Programul de lucru funcţionează de luni-joi între orele 8,00-16,30/vineri de la 8,00-14,00.**

**Art. 68. Plecările din unitate ale personalului didactic auxiliar şi nedidactic în timpul programului se fac numai cu avizul conducerii şi numai din motive bine întemeiate sau în interes de serviciu.**

**TRANSPORTUL ELEVILOR SPORTIVI CU MICROBUZELE UNITĂȚII**

**Art. 69. Este obligatorie asigurarea prezenţei cadrului didactic pe întreaga durată a deplasării, în scopul supravegherii acestora şi asigurării condiţiilor de securitate.**

**Art. 70. Profesorul însoţitor va instrui elevii sportivi ori de câte ori este cazul în legătură cu securitatea transportului. Pentru orice incident petrecut în timpul îmbarcării-debarcării elevilor în alte locuri decât cele stabilite, va fi răspunzător direct conducătorul auto si persoana care decide acest lucru(profesorul); Numărul de elevi transportaţi într-o cursă nu poate depăşi numărul locurilor disponibile din microbuzul unității.**

**DREPTURILE ŞI ÎNDATORIRILE ELEVILOR SPORTIVI**

**Art.71. Elevii sportivi au dreptul şi obligaţia de a cunoaşte şi de a respecta prevederile Regulamentului de Ordine Interioară şi ale Regulamentului de Organizare şi Funcţionare a unităţilor de învăţământ Preuniversitar de stat.**

**Art.72. Elevii sportivi beneficiază gratuit de pregatire sportiva specializata pana la terminarea junioratului.**

**ESTE INTERZISA ORICE FORMA DE DISCRIMINARE A ELEVILOR SPORTIVI SI A PERSONALULUI DIN UNITATE!**

**Art.73. Elevii sportivi pot utiliza gratuit, sub îndrumarea profesorilor, pe toată durata pregatirii sportive,de baza didactică şi materială de care dispune unitatea.**

**SUNT INTERZISE MASURILE CARE POT LIMITA ACCESUL LA EDUCATIE AL ELEVILOR SPORTIVI!**

**Art.74.Elevii sportivi au dreptul să participe la activităţile extracurriculare organizate de unitate fără a afecta programul de pregatire sportivă.**

**ELEVII SPORTIVI AU DREPTUL DE A BENEFICIA DE TRATAMENT NEDISCRIMINATORIU DIN PARTEA CONDUCERII UNITATII,A PERSONALULUI DIDACTIC,DIDACTIC-AUXILIAR SI NEDIDACTIC.**

**Art.75. Elevii sportivi au dreptul să fie evidenţiaţi şi să primească premii şi indemnizații pentru rezultate deosebite la activităţile de pregatire sportiva competitii, concursuri interne si internationale.**

**DISPOZIȚII FINALE ȘI TRANZITORII**

**Art. 76. Prezentul Regulament va fi completat cu diverse norme şi reglementări după aprobarea lor prealabilă în Consiliul de Administraţie al unităţii.**

**Art. 77. Se interzice constituirea de fonduri de protocol sau a oricărui alt fond destinat derulării activitatilor sportive.**

**NERESPECTAREA R.O.F.al unitatii de invatamant,constituie abatere si se sanctioneaza conform prevederilor legale.**

**ORDIN**

**pentru aprobarea Regulamentelor privind condițiile necesar a fi respectate pentru accesul în bazele sportive, a practicării sporturilor individuale în aer liber, pentru practicarea sporturilor de echipă în aer liber de către sportivii de performanță, pentru reluarea activității de natație în bazinele acoperite și în aer liber din România, în vederea desfășurării de către sportivii profesioniști, sportivii de performanță și/sau legitimați, a activităților de pregătire fizică organizate în spații închise, respectiv desfășurării activităților de pregătire fizică în săli de forță**.

**Regulament privind condițiile necesar a fi respectate pentru accesul în baza sportivă ( B-dul Petrolului Nr. 14 Bis )**

**Condiții pe care trebuie să le îndeplinească baza sportivă**

1.Baza trebuie să fie împrejmuită;

2.Fiecare punct de acces trebuie să fie păzit;

3.Trebuie să se facă triajul observațional al participanților la activitatea sportivă și măsurarea temperaturii corporale la intrarea în baza sportivă: în cazul în care o persoană manifestă simtomele de COVID-19 sau are temperatură măsurată cu un termometru noncontact mai mare de 37,3 grade celsius, nu i se va permite accesul în baza sportivă și i se va recomanda să contacteze medicul de familie;

4.La accesul în bază, persoanele trebuie să fie înregistrate într-un tabel nominal, pentru a facilita ancheta epidemiologică, în cazul descoperirii unui caz de infectare cu SARS-Cov 2;

5.Accesul este permis numai în funcție de capacitatea bazei, pentru a evita aglomerația; numărul maxim de utilizatori se va calcula în funcție de suprafața totală a spațiilor dedicate pregătirii fizice și sportive, astfel încât fiecarei persoane să îi revină un spațiu de cel puțin 7 mp;

6.Accesul trebuie să se facă pe bază de programări prealabile, calculate în așa fel încât să se permită suficient timp între utilizatori pentru dezinfectarea spațiului;

7.Accesul spectatorilor în bazele sportive nu este permis. Prin excepție, minorii pot avea ca însoțitor o singură persoană adultă, care să îi conducă la spațiul de antrenament;

8.Nu este permis accesul la spațiile care prezintă risc epidemiologic semnificativ ( dușuri, saună, sală de masaj, sală de mese etc)

9.Accesul la vestiare se face cu respectarea distanței de siguranță: 2 metri între utilizatori sau 4 mp pentru fiecare utilizator;

10.în grupurile sanitare se vor asigura produse de igenizare a mâinilor (apă, săpun) și dezinfectant pentru mâini avizat/ autorizat;

11.Este permisă funcționarea automatelor de distribuire a alimentelor, a băuturilor răcoritoare și a cafelei, iar administratorul bazei sportive are obligația de a asigura dezinfectarea acestora în mod regulat, cu produse biocide avizate/ autorizate;

12.Consumul alimentelor se face doar în spații deschise, cu respectarea normelor de prevenire a răspandirii virusului SARS-Cov -2 în unitățile de alimentație publică, stabilite de Ministerul Sănătății și Autoritatea Națională Sanitară Veterinară și pentru Siguranța Alimentelor;

13.Elementele folosite de mai multe persoane ( de ex. mânerele ușilor, balustradele, recepția, podelele etc) trebuie să fie dezinfectate periodic cu produse biocide avizate/ autorizate în acest scop;

14.Pentru spațiile de antrenament trebuie să existe substanțe dezinfectante pentru dezinfectarea mâinilor, materialelor și a echipamentului sportiv.

15.Vestiarele trebuie să fie prevăzute cu materiale de curățenie și igienizare a mâinilor ( apă, săpun, produse biocide avizate/ autorizate) și vor fi curățate și dezinfectate înainte și după fiecare utilizare.

16.Fiecare bază trebuie să aibă asigurată cel puțin o cameră suplimentară (spațiu de izolare), care să nu comunice cu celelalte spații definite, pentru cazul în care o persoană prezintă în timpul antrenamentului / al lucrului simptomatologie COVID-19. Utilizarea acesteia este aceea de a izola aceste persoane care prezintă siptome până la un consult de specialitate / evacuare.

**PROCEDURI ÎN CAZUL APARIȚIEI UNEI SUSPICIUNI DE INFECTARE CU SARS-COV-2**

În cazul în care se constată simptome de infecție respiratorie la o persoana aflată în baza sportivă se recomandă:

1. Izolarea imediată și organizarea transportului individual al acestuia la domiciliu și contactarea medicului de familie;
2. Aerisirea, curățenia și dezinfecția spațiilor în care acesta s-a aflat;
3. Echipamentul de protecție al personalului de curățenie se colectează individual, în saci impermeabili, imediat după finalizarea operațiunii de curățenie-dezinfecție. Încaperea în care respectiva persoana a petrecut timp îndelungat se inchide și se aeriseste timp de 24 de ore.

În cazul în care o persoană care participă la activitatea de antrenament este suspect/ confirmat cu COVID-19, se realizează operațiuni de dezinfecție a încăperilor respective, de către unități de dezinfecție, dezinsecție și deratizare autorizate.

**Regulament privind condițiile necesar a fi respectate în vederea practicării sporturilor individuale în aer liber**

**REGULI PENTRU DESFĂȘURAREA ACTIVITĂȚII DE PREGĂTIRE ÎN CAZUL SPORTURILOR INDIVIDUALE ÎN AER LIBER**

**Condiții de antrenament**

* Pe tot parcursul antrenamentului, trebuie să fie pastrată o distanță de siguranță față de celelalte persoane care ar putea să fie prezente. Participanții la activitatea sportivă trebuie să se asigure că respectă distanța de siguranță de cel puțin 2 metri față de celelalte persoane de fiecare dată când nu sunt folosite echipamente de protecție care limitează posibilitatea răspândirii SARS-COV-2.
* În cazul sportivilor de performanță, care sunt asistați de antrenor și alți specialiști, distanța de siguranță trebuie pastrată inclusiv în timpul ședințelor tehnice. În cazul în care medicul sportiv este prezent, el trebuie să poarte echipamentul de protecție pe tot parcursul interacțiunii directe cu sportivul.
* Este interzisă eliminarea salivei în spațiul de antrenament, dat fiind ca particulele de salivă sunt mediul cel mai propice pentru răspandirea Sars-COV-2.
* Materialele și echipamentele sportive (de exemplu: bicicleta, racheta de tenis, arcul etc) trebuie să fie folosite exclusiv de o singură persoană sau sa fie dezinfectate complet înainte de a trece de la un sportiv la altul, cu produse biocide avizate/ autorizate.

**Condiții după antrenament**

* Materialele sportive trebuie să fie dezinfectate cu atenție după fiecare folosire, cu produse biocide avizate/ autorizate.
* Echipamentul folosit în timpul antrenamentului, după utilizare trebuie colectat într-o pungă de plastic închisă ermetic, urmând ca după aceea să fie spălat/ curățat la o temperatură de maxim 80 grade celsius.
* Tratamentul de refacere (fizioterapie, kinetoterapie), trebuie făcut cu respectareaprecauțiilor: este de preferat să fie făcut doar de persoanele care au absolută nevoie. În orice moment, în afara personalului medical esențial, în zona de fizioterapie/ kinetoterapie trebuie să fie prezentă o singură persoană. Personalul medical trebuie să fie dotat cu echipament de protecție personală.

**Regulament privind condițiile necesar a fi respectate pentru practicarea sporturilor de echipă în aer liber de către sportivii de performanță**

**Condiții de antrenament**

* Igienizarea mâinilor este obligatorie înainte și după antrenament;
* În timpul antrenamentului, igienizarea mâinilor se va face ori de câte ori este posibil, în momentele de pauză;
* Atunci când este posibil, dar cel puțin o dată la 15 minute, mingea și/sau celelalte materiale sportive care sunt folosite de mai mult de un sportiv vor fi igienizate cu produse dezinfectate avizate/ autorizate;
* În cazul sportivilor de performanță, care sunt asistați de antrenor și alți specialiști, este recomandată păstrarea față de aceștia a distanței de siguranță, inclusiv în timpul ședințelor tehnice. În cazul în care medicul sportiv este prezent, el trebuie să poarte echipamentul de protecție pe tot parcursul interacțiunii directe cu sportivul.
* Este interzisă eliminarea salivei în spațiul de antrenament, dat fiind ca particulele de salivă sunt mediul cel mai propice pentru răspandirea Sars-COV-2.

**Condiții după antrenament**

* Materialele sportive trebuie să fie dezinfectate cu atenție după fiecare folosire.
* Echipamentul folosit în timpul antrenamentului, după utilizare trebuie colectat într-o pungă de plastic închisă ermetic, urmând ca după aceea să fie spălat/ curățat la o temperatură de maxim 80 grade celsius.
* Tratamentul de refacere (fizioterapie, kinetoterapie), trebuie făcut cu respectareaprecauțiilor: este de preferat să fie făcut doar de persoanele care au absolută nevoie. În orice moment, în afara personalului medical esențial, în zona de fizioterapie/ kinetoterapie trebuie să fie prezentă o singură persoană. Personalul medical trebuie să fie dotat cu echipament de protecție personală.

**Regulament privind condițiile necesar a fi respectate pentru reluarea activității de natație în bazinele acoperite și în aer liber din România**

**Măsuri de igienă personală**

-Este obligatorie purtarea măștii (medicale/ non medicale) în spațiile comune, care pentru o protecție eficientă trebuie să acope atât gura, cât și nasul. Înotătorii vor trebui să păstreze masca doar până la intrarea în bazin;

- Igiena respiratorie este obligatorie (tuse și strănut în plica cotului sau în batista de unică folosință, care va fi aruncată imediat la coșul de gunoi);

- Este interzis scuipatul sau suflatul nasului în bazin. Dacă este necesar, se utilizează toaleta în aceste scopuri înainte de a intra în bazin.

- Este recomandată evitarea atingerii feței cu mâinile neigienizate;

- Spălatul regulat al mâinilor este preferabil portului de mănuși.

**GESTIONAREA CAZURILOR SIMTOMATICE**

Procedura de gestionare a cazurilor în care apare o suspiciune de infectare cu SarsCov2 este stabilită prin legislația în vigoare.

În cazul în care se constată simptome de infecție respiratorie la o persoană aflată în baza sportivă se recomandă:

1. Izolarea imediată și organizarea transportului individual al acestuia la domiciliu și contactarea medicului de familie;
2. Aerisirea, curățenia și dezinfecția spațiilor în care s-a aflat;
3. Echipamentul de protecție al personalului de curățenie se colectează imediat după terminare în saci impermeabili, individuali. Încăperea în care respectiva persoană a petrecut timp îndelungat se închide și se aerisește timp de 24 de ore.

**Regulament privind condițiile necesar a fi respectate în vederea desfășurării de către sportivii profesioniști, sportivii de performanță și/ sau legitimați, a activităților sportive în spații închise**

**Antrenamentul sportivilor în spații închise**

* Sportivii vor fi atentionați să-și spele mâinile înainte și după terminarea antrenamentului;
* În cazul în care sala este prevazută cu aparate sportive, se va evita utilizarea acestora în regim de circuit și se va încuraja utilizarea unui singur tip de aparat în cadrul aceleiași sesiuni de antrenament;
* Se delimitează spațiile de exerciții, cu menținerea distanței fizice de minimum 2 m între oricare două persoane și asigurarea unui spațiu de minumum 7 mp/persoană. Se va asigura aceeași distanță inclusiv între sportiv și personalul tehnic ( antrenor, medic, cu excepția cazului în care acesta trebuie să intervină etc). Prin excepție, în cazul ramurilor sportive recunoscute care nu implică un efort fizic intens ( de exemplu, sah, go, bridge și așa mai departe) sportivii pot sta la o distanță mai mică dacă poartă masca respiratorie pe toată durata activității sportive;
* Se limitează durata antrenamentelor, astfel încât să se poată stabili un orar clar pentru dezinfecția și aerisirea riguroasă a sălii;
* Aparatele sportive vor fi dezinfectate înainte și după fiecare utilizator;
* Cu excepția perioadei de desfășurare a activităților fizice intense, purtarea măștii este obligatorie pe toată durata prezenței în sală;

**Măsuri care trebuie luate după antrenament**

* Se interzice folosirea în comun a dușurilor, saunei și altor zone de risc mare de transmitere a virusului;
* După terminarea antrenamentului, se are în vedere intrarea eșalonată în vestiare, cu evitarea aglomerației și menținerea distanțării, respectând un spațiu de 4mp pentru fiecare persoană;
* Vânzarea și/sau oferirea de gustări/ băuturi în regim de auto-servire nu este permisă; prin excepție, se permite funcționarea automatelor de băuturi răcoritoare și mâncare ambalată.

**PROCEDURI ÎN CAZUL APARIȚIEI UNEI SUSPICIUNI DE INFECTARE CU SARS-COV-2 ÎN CENTRUL DE PREGĂTIRE**

În cazul în care o persoană care participă la activitatea de antrenament sau la competiție este suspect/ confirmat cu COVID-19, se informează imediat Direcția de Sănatate Publică pe raza căreia s-a produs incidentul și se urmează întocmai instrucțiunile primite de la autoritățile sanitare.

**Regulament privind condițiile necesar a fi respectate în vederea desfășurării activităților de pregătire fizică în sala de forță**

**MĂSURI SPECIFICE ACTIVITĂȚILOR DE PREGĂTIRE FIZICĂ ÎN SALA DE FORȚĂ**

**Măsuri de igienă personală**

* Cu excepția perioadei de efort fizic intens, este obligatorie purtarea măștii (medicale/non-medicale) în spațiile comune, care pentru o protecție eficientă trebuie să acopere atât gura, cât și nasul.
* Igiena respiratorie este obligatorie (tuse și strănut în plica cotului sau în batista de unica folosință, care va fi aruncată imediat la coșul de gunoi);
* Este recomandată evitarea atingerii feței cu mâinile neigienizate;
* Spălatul regulat al mâinilor este preferabil portului de mănusi.

**Accesul în sala de forță**

* Accesul utilizatorilor va fi permis doar în urma triajului observațional și termometrizării;
* Utilizatorii sunt informați să nu se prezinte în centrele de pregătire dacă prezintă semne clinice de viroză respiratorie;
* Accesul în sală trebuie să se facă numai în baza unei programări prealabile. Programarea utilizatorilor trebuie facută în așa fel încât să permită suficient timp pentru igienizarea periodică a sălii, dar și pentru eliberarea vestiarelor, în condițiile în care și aici trebuie menținută o distanță de siguranță între persoane;
* Se va ține o evidență nominală a persoanelor care au folosit sala în fiecare interval orar, astfel încât să se poată face cu usurință identificarea contacților, în eventualitatea depistării unui caz de infectare cu COVID-19 printre utilizatorii respectivei săli de forță.
* Numărul de persoane care se antrenează la un moment dat va fi limitat în funcție de capacitatea sălii, pentru a se putea menține distanța de siguranță, astfel încât fiecarei persoane să îi revină un spațiu de 7 mp , în cazul exercițiilor pe aparate și 10 mp în cazul exercițiilor de tip aerobic.
* Nu se va permite accesul și se va recomanda izolarea la domiciliu în cazul în care persoana a venit în contact cu un caz suspect sau confirmat de infecție cu virusul SARS-COV-2;
* Configurarea locului și elaborarea procedurii de măsurare a temperaturii corporale și desemnarea unei persoane responsabile cu această procedură;
* Instalarea unui dispenser pentru dezinfectant;
* Digitalizarea practicilor administrative (de evitat utlizarea formularelor de înregistrare pe hârtie etc).

**Măsuri care trebuie luate după antrenament**

* Se interzice folosirea în comun a dușurilor, saunei și altor zone cu risc mare de transmitere a virusului
* După terminarea antrenamentului, se are în vedere intrarea eșalonată la vestiare, cu evitarea agomerației și menținerea distanțării, respectând un spațiu de 4mp pentru fiecare persoană
* Vânzarea și/sau oferirea de gustări/ băuturi în regim de auto-servire nu este permisă; prin excepție, se permite funcționarea automatelor de băuturi răcoritoare și mâncare ambalată.
* Vestiarele trebuie să fie prevăzute cu materiale de curățenie și dezinfecție a mâinilor ( apă, săpun, produse biocide/autorizate) și vor fi curățate și dezinfectate înainte și după fiecare utilizare.

**PROCEDURI ÎN CAZUL APARIȚIEI UNEI SUSPICIUNI DE INFECTARE CU SARS-COV-2 ÎN SALA DE FORȚĂ**

În cazul în care se constată simptome de infecție respiratorie la o persoană aflată în sala de forță:

1. Izolarea imediată și organizarea transportului individual al acestuia la domiciliu și contactarea medicului de familie;
2. Aerisirea, curățenia și dezinfecția spațiilor în care acesta s-a aflat;
3. Echipamentul de protecție al personalului de curățenie se colectează imediat după terminare în saci impermeabili, individuali. Încăperea în care respectiva persoană a petrecut timp îndelungat se închide și se aerisește timp de 24 de ore.

În cazul în care o persoană care participă la activitatea de antrenament este suspect/ confirmat cu COVID-19, se realizează operațiuni de dezinfecție a încaperilor respective, de către unități dezinfecție, dezinsecție și deratizare autorizate.

DIRECTOR,

Prof.Stănescu Silviu